Keskustelu:Taka-Intia

message: Itse asiassa Taka-Intia on vanhentunut nimitys Kaakkois-Aasialle. Suurin osa sisällöstä pitäisi kirjoittaa uudelleen Kaakkois-Aasia-sivulle. Ja tämän artikkelin nimeksi "Taka-Intian niemimaa" (jolloin se pakostakin jää suppeaksi koska suurin osa tiedosta olisi Kaakkois-Aasiassa). Indokiina-sivu puolestaan täsmennyssivuksi ja varmemman vakuudeksi sivu "Indokiinan niemimaa" ohjaussivuksi tänne.--Nedergard 3. elokuuta 2010 kello 12.05 (EEST)
replies: text: Vaikuttaa perustellulta. Lähinnä tuo Taka-Iintia tai Taka-Intian niemimaa (noin mutuna ja lähteistä katsomatta) näyttäisi sopivan luonnonmaantieteelliseksi niemimaan nimeksi ja historialliseksi nimitykseksi. Ja indokiina myös on enemmän historiallinen nimitys. --Urjanhai (keskustelu) 2. heinäkuuta 2013 kello 19.13 (EEST)
Tein tästä täsmennyssivun. Parempi, että niemimaata ja Kaakkois-Aasiaa käsitellään kumpaakin vain omissa artikeleissaan. Tässä sotkettiin (lähteettömästi) kaksi merkitystä autaasti yhteen.--Nedergard (keskustelu) 10. huhtikuuta 2014 kello 16.23 (EEST)

text: En ehtinyt tutkia lähteistä, mitä nimitystä käytetään niemimaasta luonnonmaantieteellisessä mielessä, mutta noin mutuna tuntuisi, että indokiina on enemmän historiallinen poliittinen nimitys eikä ehkä hyvä jos lainkaan luonnonmaantieteellisen niemimaan nykyinen nimitys. Siksi nimitys "Indokiinan niemimaa" tuntuu kovin oudolta. Tällä nimellä ollut artikkeli saattoi hyvin olla tekstiltään huonompi ja nimellä Idokiina oleva saattaa olla tekstiltään parempi, mutta silloinkin tulisi vielä tutkia, kumpaa nimeä hiljattaiset laadukkaat suomenkieliset lähteet (esim. suomenkieliset maantieteelliset hakuteokset ym.) käyttävät nimenomaan luonnonmaantieteellisenä ilmiönä määritellystä niemimaasta (siis "Xn niemimaa", jossa X=?) ja tarvittaessa siirtää artikkeli.  Nimitystä "Indokiina" pitäisi nykyajan näkökulmasta enemmän historiallisena ja silloinkin enemmän poliittis-taloudellisen alueen nimenä, jota nykyään vastaa nimitys Kaakkois-Aasia. Taka-intia on tässä samassa mielessä toinen vanhentunut synonyymi, mutta jotenkin tuntuu, että luononmaantieteellisen niemimaan nykyinen vakiintunein nimi tuskin voi olla "Indokiina" tai "Indokiinan niemimaa", kun taas "Taka-Intian niemimaa" nimenomaan niemimaan nimenä vielä nykyäänkin ei tuntuisi mahdottomalta, vaikka se polittis-taloudellisen alueen nimenä (so. pelkkä "Taka-Intia") varmasti onkin yhtä vanhentunut kuin Indokiina. Mutta tämä pitäisi kirjastossa tarkistaa.--Urjanhai (keskustelu) 12. huhtikuuta 2014 kello 13.55 (EEST)
replies: text: ::Tää on kinkkinen juttu. Taka-Intia Kaakkois-Aasian nimenä on selkeästi vanhentunut. Taka-Intiaan viitataan täällä kuitenkin vain luontoartikkeleissa, joten siellä se voi olla edelleenkiin käypä nimitys - tai ainakin väistyvä nimitys, sillä fi-wikissä Indokiinaa käytetään lajin levinnäisyydestä puhuttaessa huomattavasti enemmän kuin Taka-Intiaa (se ei tietenkään ole mikään tae, mutta antaa kuitenkin osviittaa siitä, mihin suuntaan ollaan menossa). Googlasin noita kumpaakin joskus ja tuskastuin, kun käytännössä kaikkien tiedonlähteenä oli fi-wiki... Geo-poliittisena nimenä Indokiina on Suomessa ja muualla Euroopassa vältettävien nimitysten listalla siirtomaahistorian takia. Kaakkois-Aasiassa suhtautuminen on kuitenkin erilaista - itse hämmennyin kovasti, kun Thaimaassa ja Laosissa käytettiin surutta "Indokiina"-nimitystä. Täällä Ranskan siirtomaa-aika on ilmeisesti autaasti haudattu muistista... Olen Suomessa taas toukokuussa ja käyn silloin kirjastossa katsomassa tätä. --Nedergard (keskustelu) 12. huhtikuuta 2014 kello 14.41 (EEST)
replies: text: :::Taka-Intian niemimaalle luonnonmaantieteellisenä käsitteenä löytyy esim. oppimateriaaleista ym. joitain osumia: ,  mutta paremmin selkoa saisi luultavasti kirjastossa. --Urjanhai (keskustelu) 13. huhtikuuta 2014 kello 00.00 (EEST)
replies: text: ::::Kotuksen julkaisemassa kirjassa Pariisista Papukaijannokkaan määrittelee Taka-Intian Indokiinan rinnakkaisnimeksi. Ehdotan että tästä artikkelista tulisi suora ohjaus artikkeliin Indokiina. Kaakkois-Aasia on vähän eri asia johon kuuluu myös Indonesia, Malesia (Borneo), Brunei, Itä-Timor jopa Filippiinit. --Ashoka (keskustelu) 14. toukokuuta 2014 kello 12.04 (EEST)
thread_title:  Taka-Intia nykyisin Kaakkois-Aasia